钦定古今图书集成/明伦汇编/氏族典/第497卷 > 《四川总志》 > 邓琬
## 钦定古今图书集成/明伦汇编/氏族典/第497卷 > 《四川总志》 > 邓琬

按《宋书邓琬传》，“琬字元琰，豫章南昌人也。高祖混、曾
祖元，并为晋尚书吏部郎。祖潜之，镇南长史。父引之，
光禄勋。琬初为州西曹主簿，转江州治中从事史。世
祖起义，板为南海太守。大明七年，擢给事黄门侍郎，
出为晋安王子勋镇军长史。前废帝狂悖无道，遣使
赍药赐子勋死。琬称子勋教，即日戒严，造檄文驰告”
远近。会太宗定乱，进子勋号车骑将军，诸佐吏并喜。
琬不即解甲，乃建牙于桑尾，传檄京师，令群僚上伪
号于子勋。太宗遣王元谟南讨，琬战败，张悦呼琬计
事，伏甲帐后斩之。